 Na podlagi 23. in 72. člena Zakona o urejanju prostora (Uradni list RS, št. 110/02, 8/03-popr., 58/03-ZZK-1), 24. člena Statuta Občine Šenčur (Uradni vestnik Gorenjske, štev. 9/04) ter Programa priprave sprememb in dopolnitev odloka  o občinskem lokacijskem načrtu območja  Britof sever Voge S 12/4 (Uradni vestnik Gorenjske, štev. 15/06), je Občinski svet občine Šenčur, na 33. redni seji, dne 13.09.2006 sprejel
ODLOK

o spremembah in dopolnitvah Odloka o občinskem lokacijskem načrtu območja Britof sever Voge S 12/4
I. UVODNE DOLOČBE

1. člen

S tem odlokom se sprejemajo spremembe in dopolnitve Odloka o občinskem lokacijskem načrtu območja Britof sever Voge S 12/4 (UVG 34/05), za zemljišče v lokacijskem načrtu z oznako B 12.

2. člen

Spremembe in dopolnitve se nanašajo na spremembo pogojev za gradnjo načrtovanega objekta na zemljišču parc. št. 2123 k.o. Visoko, oznaka zemljišča v lokacijskem načrtu B 12, na katerem je bila predvidena gradnja individualne stanovanjske hiše, ki bo spremenjena s gradnjo stanovanjskega dvojčka.

3. člen

Spremembe in dopolnitve vsebujejo:
1. Odlok

2. Grafični del:

· načrt ureditvenega območja z načrtom parcelacije

· načrt umestitve načrtovane ureditve v prostor

· ureditvena situacija

· prometna, komunalna, energetska infrastruktura

3. Priloge

· povzetek za javnost

· obrazložitev in utemeljitev sprememb in dopolnitev občinskega lokacijskega načrta

· smernice in mnenja nosilcev urejanja prostora

· spis postopka

II. SPREMEMBE IN DOPOLNITVE

4. člen

V 5. členu se v drugem odstavku, prvi stavek spremeni in nadomesti:

»Območje bo pozidano s prosto stoječimi individualnimi hišami tlorisne dimenzije 12.30 m x 8.00 m in dvema paroma dvojčkov tlorisne dimenzije enote 10.00 m x 7.00 m.«
5. člen

V 19. členu se v prvem odstavku 1. Stanovanjski objekti: 

- iz prve alineje črta oznaka »B 12«,

- peta alineja spremeni in se glasi: »- enotam dvojčkov B 12 in B 13 so dovoljena odstopanja v dolžino ± 15% in v širino ± 10%. Za vse dvojčke je potrebno pred zaprosilom za gradbeno dovoljenje, zaprositi za požarno soglasje k projektni dokumentaciji.«
III. KONČNE DOLOČBE

6. člen

Spremembe in dopolnitve lokacijskega načrta so na vpogled vsem zainteresiranim na Občini Šenčur, Kranjska cesta 11, 4208 Šenčur in na Upravni enoti Kranj, Slovenski trg 1, 4000 Kranj.
7. člen

Nadzorstvo nad izvajanjem tega odloka opravlja pristojni inšpektor.

8. člen

Ta odlok začne veljati osmi dan po objavi v Uradnem vestniku Gorenjske.
Št.: 350-03/05-3/1
Šenčur, dne 26.09.2006
                                                                                       Miro Kozelj

                                                                                          ŽUPAN
